Storbyernes pressede boligmarkeder og de privilegerede studerendes ligegyldighed har dannet en helt ny form for underklasse i Danmark: de udenlandske studerende. Ofte indlogeret på jammerlige betingelser og i kummerlige lejemål til priser, som får SU’en til at ligne et tilskud til fredagsslik, finder de udenlandske studerende sig nemlig i alt for meget.

Det sker ud fra Harry Potter-devisen om, at man hellere bør indlogere sig i et kosteskab end slet ikke at have et sted at bo.

Tragisk nok er det ikke kun svindlere, bolighajer og udvidende udlejere som er med til at udnytte denne svage gruppe, men især gruppen af studerende selv. Der kan overordnet sondres mellem tre klasser på boligmarkedet i de store studiebyer: